Diari Oficial de la Generalitat Valenciana


Sumari del DOGV 4471, del 01-04-2003 (2003/3262)

Procediment d'execució 154/2002. Cèdula de notificació.
-------------------------------------------------------

### Dades del document

Número de DOGV
:   4471

Data del DOGV
:   01-04-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/3262


Organisme emissor
:   Jutjat Social Número 25 de Madrid

Tipus de document
:   Anunci

Procediment d'execució 154/2002. Cèdula de notificació. [2003/M3262]
  
Número d'actuacions: DEM 262/2002.
  
Número d'execució: 154/2002.
  
Matèria: acomiadament.
  
Executant: Alexander Emil Petrescu, comte de Transilvània.
  
Executat: Fashion Flash, SL.
  
Cèdula de notificació:
  
María José González Huergo, secretària judicial del Jutjat Social número 25 de Madrid, fa saber:
  
Que en el procediment d'execució 154/2002 d'este Jutjat Social, seguit a instàncies d'Alexander Emil Petrescu contra l'empresa Fashion Flash, SL, sobre acomiadament, s'ha dictat interlocutòria de data 5 de març de 2003, del tenor literal que consta en la còpia que s'hi adjunta.
  
I perquè valga de notificació en legal forma a Fashion Flash, SL, en parador ignorat, expedisc la present perr a publicar-la en el Butlletí Oficial de la Província de València.
  
S'avisa al destinatari que les següents comunicacions es faran en les estrades d'este Jutjat, tret de les que revestisquen forma d'interlocutòria o sentència, o es tracte de citació a termini.
  
Madrid, 5 de març de 2003.- La secretària judicial: María José González Huergo.
  
Interlocutòria:
  
Madrid, 5 de març de 2003.
  
Fets:
  
Primer
  
En el present procediment seguit entre les parts, d'una com a demandant Alexander Emil Petrescu i Fashion Flash, SL, com a demandada, consta interlocutòria, de data 20 de desembre de 2002, el contingut de la qual es dóna per reproduït.
  
Segon
  
El títol esmentat ha guanyat fermesa sense que conste que la demandada haja pagat l'import de la quantitat líquida i determinada que en quantia de 29.186,11 euros de principal (inclosa sanció de 150 euros), més 2.918,61 i 1.814,76 euros en concepte de costes i interessos sol·licita la part executant en escrit de data 10 de gener de 2003.
  
Raonaments jurídics:
  
Primer
  
L'exercici de la potestat jurisdiccional jutjant fent executar allò jutjat correspon exclusivament als jutjats i tribunals determinats en les lleis i en els tractats internacionals (article 117 de la Constitució Espanyola i de la X.E.Y.Q.).
  
Segon
  
L'execució del títol hagut en este procediment, siga sentència o acte de conciliació (articles 68 i 84.4 L.P.L.) s'iniciarà a instància de part i una vegada iniciada esta es tramitarà d'ofici, i es dictaran a l'efecte les resolucions i diligències necessàries (article 237 de la L.P.L.).
  
Tercer
  
Si el títol que s'executa condena al pagament de quantitat líquida i determinada, es procedirà sempre i sense necessitat de requeriment personal previ al condemnat a l'embargament dels seus bèns en quantia suficient, i sols serà procedent l'adequació de l'embargament a l'orde legal quan conste la suficiència dels béns embargats (articles 235-1. i 252 de la L.P.L. i 580 i 592 de la L.E.C.).
  
Quart
  
Ha d'avisar-se i requerir-se a l'executat: a) A complir les resolucions judicials fermes i prestar la col·laboració requerida en l'execució del que s'ha resolt (article 118 de la C.E.); b) a complir estrictament amb la seua obligació de pagament a l'executant després de la notificació d'esta interlocutòria, i mentre no ho faça anirà incrementant l'import del seu deute amb els interessos legals, les costes que es meriten, al càrrec de les quals es podran imposar, fins i tot les derivades dels honoraris o drets dels advocats, inclosos els de les administracions públiques, procuradors o graduats socials col·legiats que defensen o representen la part contrària (article 367-3 de la L.P.L.); c) a abstindre's de realitzar actes de disposició en perjuí dels seus creditors (article 257.1.1 del C.P.) i se li fa saber que està tipificat com a delicte d'insolvència punible l'intent d'eludir els drets econòmics dels treballadors i amb independència que el creditor siga un particular o qualsevol persona pública o privada (article 257.2. del C.P.).
  
Cinqué
  
Així mateix, s'ha d'avisar i de requerir a l'executat o ala seus administradors o representants, de tractar-se a les persones jurídiques o grups sense personalitat: a) a, en el termini màxim de tres dies hàbils a comptar des de la notificació d'esta interlocutòria, efectuar manifestació sobre els seus béns o drets, amb la precisió necessària per a garantir les seues responsabilitats. Així mateix, haurà d'indicar les persones que tinguen drets de qualsevol naturalesa sobre els seus béns i si estan sotmesos a un altre procés, concretar els punts d'este que puguen interessar a l'execució. Haurà de manifestar, igualment i sota la seua responsabilitat, si els béns poden tindre naturalesa de guanys o constituir habitatge conjugal habitual, i si els béns estan gravats amb càrregues reals, haurà de manifestar l'import de crèdit avançat i, si escau, la part pendent de pagament en esta data (article 247 de la L.P.L.); b) a aportar la titulació dels béns que se li embarguen (article 663 de la L.E.C.).
  
Sisé
  
Ha d'avisar-se a l'executat que si deixa transcórrer injustificadament els terminis esmentats en els anteriors raonaments sense efectuar allò ordenat i mentre no complisca o no acredite la impossibilitat del seu compliment específic, amb el fi d'obtindre i assegurar el compliment de l'obligació que s'executa, es podrà, després d'audiència de les parts, imposar-li el pagament de constrenyiments pecuniaris per cada dia que es retrase en el compliment de donar o lliurar les sumes de diners objecte de constrenyiment o en el compliment de les obligacions legals que se li imposen en la present resolució judicial. Quantitats que són independents de la responsabilitat exigible per demora en el compliment (article 239 de la L.P.L.).
  
Part dispositiva:
  
En atenció al que s'ha exposat, s'acorda:
  
A) Despatxar l'execució sol·licitada per Alexander Emil Petrescu contra Fashion Flash, SL per un import de 29.186,11 euros de principal (inclosa sanció de 150 euros) més 2.918,61 i 1.814,76 euros per a costes i interessos que es fixen provisionalment.
  
B) Ja que es desconeixen béns concrets procediu a l'esbrinament d'estos a tal fi, expediu els corresponents oficis i manaments a l'alcalde, registrador de la Propietat, cap provincial de Trànsit, Gerència del Centre de Gestió Cadastral i també al director de l'Agència Tributària, a fi que comunique a este Jutjat si per la part de la hisenda pública es deu alguna quantitat a l'executat pel concepte de devolució per l'impost sobre la renda de les persones físiques, impost sobre el valor afegit o qualsevol altre. I així mateix, perquè tots ells, i sense perjuí de les exigències legals, en el termini màxim de cinc dies, faciliten la relació de tots els béns o drets del deutor de què tinga constància.
  
S'avisa a les autoritats i funcionaris requerits de les responsabilitats derivades de l'incompliment injustificat del que s'ha acordat (articles 75.3 i 238.3 de la L.P.L.). En cas positiu, s'acorda l'embargament dels possibles vehicles propietat de l'executada, sol·licitant-se al seu torn, la corresponent anotació i consegüent certificació, així com l'embargament de les quantitats pendents de devolució per la hisenda pública a l'executat, fins a cobrir la quantitat objecte de constrenyiment, sol·licitant-se la remissió d'estes al compte de depòsits i consignacions obert per este Jutjat en el Banesto, número de banc 0030, oficina 1143 del carrer d'Orense, número 19, compte corrent número 2523.
  
C) S'avisa i es requerix l'executat en els termes exactes exposats en els raonaments jurídics quart i cinqué.
  
D) Aviseu a l'executat que si deixa transcórrer els terminis concedits i en la forma indicada en el raonament jurídic sisé se li podrà imposar el pagament dels constrenyiments pecuniaris per cada dia de retard.
  
E) Traslladar l'escrit presentat i la present resolució al Fons de Garantia Salarial, als fins expressats en el raonament jurídic seté.
  
Notifiqueu la present resolució a les parts.
  
Mode d'impugnació: contra esta no es pot interposar cap recurs, sense perjuí de l'oposició que puga formular-se per l'executat en el termini de 10 dies, per defectes processals o per motius de fons (article 551 L.E.C. en relació amb els articles 556 i 559 del mateix text legal). Sense perjuí de la seua executivitat.
  
Cosa que propose a sa senyoria per a la conformitat. El magistrat jutge: José Luis Asensio Pinilla. La secretària judicial: María José González Huergo.